O cesio ye un metal tovo, lichero y de baixo punto de fusión. Ye o mas reactivo y menos electronegativo de totz os elementos. O cesio reacciona de traza vigorosa con l'oxichén ta formar una mezcla d'oxidos. En aire humedo, a calor d'oxidación puet estar suficient ta fundir o metal. O cesio no reacciona con nitrochén ta formar nitruros, pero reacciona con o hidrochén a temperaturas altas ta producir un hidruro muit estable; reacciona de traza violenta con l'augua y tamién con o chelo a temperaturas de dica -116 °C (-177 °F) asinas como con os halochens, amoniaco y monoxido de carbonio. Por un regular, con compuestos organicos o cesio experimenta os mesmos tipo de reaccions que a resta d'os metals alcalins, pero ye muito mas reactivo.